Михаил Лермонтов
От днес настъпва Рождество…

Превод от руски: Мария Шандуркова, 2017

chitanka.info

От днес настъпва Рождество,

за тайнството градът будува,

в кристалния си скреж сънува

и чака дивно тържество.

От снежни вихри е люлян

и сякаш сънища се стелят.

Сред храма песни, свещи греят

и дим от сребърен тамян.

А на камбаните звъна

сърцето твое залюлява.

И всичко в теб се съживява

от рождественските слова.

Небесен извор в тях струи:

те пламък са и светлината.

И на поета във душата

словата Бог ще възроди.

Ликувай, буря-чародей,

със своите вълшебни струни

преобрази света във други

земя и хора, градове.

И ще посрещнем чудеса,

тъй прости, сред тълпата хора,

и гласовете ще отворят

към музиката небеса.

1840

Превод: 07.01.2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.